CELEX: 62008CN0528
Language: el
Date: 2008-11-28 00:00:00
Title: Υπόθεση C-528/08 P: Αναίρεση που άσκησε στις 28 Νοεμβρίου 2008 ο Luigi Marcuccio κατά της διατάξεως που εξέδωσε το Πρωτοδικείο (τέταρτο τμήμα) στις 9 Σεπτεμβρίου 2008 στην υπόθεση T-144/08, Marcuccio κατά Επιτροπής

7.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/21
            
         Αναίρεση που άσκησε στις 28 Νοεμβρίου 2008 ο Luigi Marcuccio κατά της διατάξεως που εξέδωσε το Πρωτοδικείο (τέταρτο τμήμα) στις 9 Σεπτεμβρίου 2008 στην υπόθεση T-144/08, Marcuccio κατά Επιτροπής
   (Υπόθεση C-528/08 P)
   (2009/C 32/36)
   Γλώσσα διαδικασίας: η ιταλική
   Διάδικοι
   
      Αναιρεσείων: Luigi Marcuccio (εκπρόσωπος: G. Cipressa, avvocatο)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Δικαστήριο:
   
               —
            
            
               1. Σε κάθε περίπτωση:
               
                           1.α)
                        
                        
                           να ακυρώσει εξ ολοκλήρου την αναιρεσιβαλλόμενη διάταξη,
                        
                     
                           1.β)
                        
                        
                           να κηρύξει καθ' όλα παραδεκτή την αρχική προσφυγή,
                        
                     
                  περαιτέρω:
               
            
         
               —
            
            
               2/A: ως κύριο αίτημα: 2/A.1. να ακυρώσει την επίδικη απόφαση, 2/A.2. να ακυρώσει, καθόσον είναι απαραίτητο, την εκκαθαριστική πράξη της 18ης Ιουλίου (στο εξής: εκκαθαριστική πράξη της 18ης Ιουλίου 2005), 2/A.3 να ακυρώσει, στον βαθμό που απαιτείται, την απόφαση περί απορρίψεως της σχετικής ενστάσεως, 2/A.4 να υποχρεώσει την αναιρεσίβλητη να καταβάλλει στον αναιρεσείοντα, ως συμπληρωματικό ποσό επιστροφής μέχρι το 100 %, προκειμένου δηλαδή να επιστραφούν τα επίμαχα ιατρικά έξοδα σε ποσοστό 100 %, ή ως αποζημίωση για τη ζημία που του προξένησε η παράνομη συμπεριφορά της, το ποσό των 89,56 EUR (ογδόντα εννέα ευρώ και πενήντα έξι λεπτών) ή οποιοδήποτε μεγαλύτερο ή μικρότερο ποσό θα καθορίσει το Δικαστήριο κατά δίκαιη και επιεική κρίση, 2/A.5 να υποχρεώσει την αναιρεσίβλητη να καταβάλει στον αναιρεσείοντα τόκους υπερημερίας για τα ποσά που αναφέρονται στο αμέσως προηγούμενο σημείο 2/A.4 της παρούσας αιτήσεως αναιρέσεως, κεφαλαιοποιούμενους από την ημερομηνία έναρξης της τοκοφορίας μέχρι την καταληκτική ημερομηνία, όπως οι ημερομηνίες αυτές προσδιορίζονται με τα σχετικά δικόγραφα, 2/A.6 να υποχρεώσει την αναιρεσίβλητη να καταβάλει στον αναιρεσείοντα όλα τα δικαστικά έξοδα στα οποία υποβλήθηκε,
               ή
            
         
               —
            
            
               2/B: επικουρικώς, να αναπέμψει την υπόθεση στο Πρωτοδικείο, προκειμένου αυτό να αποφανθεί εκ νέου επί της ουσίας.
            
         Λόγοι αναιρέσεως και κύρια επιχειρήματα
   
               1.
            
            
               Παραμόρφωση και αλλοίωση των πραγματικών περιστατικών και των ισχυρισμών που προέβαλε ο αναιρεσείων με τα δικόγραφά του, πράγμα που είχε ως συνέπεια ανακρίβειες του περιεχομένου των διαπιστώσεων του Πρωτοδικείου (ειδικότερα, σκέψεις 29, 31, 34 και 38 της αναιρεσιβαλλόμενης διατάξεως).
            
         
               2.
            
            
               Πεπλανημένη και εσφαλμένη ερμηνεία και εφαρμογή της έννοιας της υποκείμενης σε προσφυγή πράξης, καθώς και σύγχυση, ακρισία, έλλειψη λογικής, παράβαση του άρθρου 231 της Συνθήκης ΕΚ και μη συμμόρφωση προς τη νομολογία που αφορά τα αποτελέσματα της ακυρώσεως αποφάσεως κοινοτικού θεσμικού οργάνου από τον κοινοτικό δικαστή, παραβίαση της αρχής του δεδικασμένου, παραβίαση της αρχής της διακρίσεως των εξουσιών (ειδικότερα, σκέψεις 32 και 34 της αναιρεσιβαλλόμενης διατάξεως).
            
         
               3.
            
            
               Πεπλανημένη και εσφαλμένη ερμηνεία και εφαρμογή του άρθρου 90 και του άρθρου 91 του Κανονισμού Υπηρεσιακής Κατάστασης και της έννοιας του όρου «απόφαση κοινοτικού οργάνου».
            
         
               4.
            
            
               Παραβίαση της αρχής του φυσικού δικαστή που έχει οριστεί από τον νόμο και σοβαρές διαδικαστικές πλημμέλειες που είχαν ως αποτέλεσμα την προσβολή των δικαιωμάτων του αναιρεσείοντος, και ιδιαίτερα του δικαιώματος άμυνας και του δικαιώματος για διεξαγωγή δίκαιης δίκης.